recursal/SuperWikiNEXT-32B huggingface dataset:
Jabłonowski-palasset i Warszawa
**Jabłonowski-palasset** (polsk *Pałac Jabłonowskich*) er et palass ved Teaterplassen i sentrum av Warszawa. Det huser i dag et banksenter.

Historie
--------

Jabłonowski-palasset rundt 1900
Palasset ble bygd i årene 1773–1785 til Antoni Jabłonowski etter tegninger av Jakub Fontana og Domenico Merlini. I årene 1817–1819 ble det ombygd etter tegninger av Fryderyk Albert Lessel og Józef Grzegorz Lessel, og overtok funksjonen som rådhus etter at det gamle rådhuset ved Gamlebytorget ble revet.

I 1863 brente palasset ned under januaroppstanden. Gjenoppbygningen i neorenessansestil fant sted i årene 1864–1869 etter tegninger av Józef Orłowski. Palasset fikk da også en ny takform, balkonger, en ny fløy og et karakteristisk branntårn med tre ur. Byrådet holdt sine møter i nyrenessansesalen, magistraten holdt til i portrettssalen, mens Dekert-salen var prydet av Marcelo Bacciarellis plafond overført fra Primaspalasset.

I årene 1936–1939 ble en ny modernisering gjennomført under ledelse av Oskar Sosnowski, og palasset fikk et nytt tak samt en åtte etasjer høy bygning fra Daniłłowiczowska-gaten. Under andre verdenskrig ble palasset totalskadd av tyskerne og de nedbrente murene revet i 1952. Palassets nordlige elevasjon ble gjenoppbygd i årene 1995–1997. Den beholdt sin opprinnelige form, med branntårnet og fasaden slik de så ut i 1936. De resterende elevasjonene fikk et moderne form.
**Josef Jakobs** (født 30. juni 1898 i byen Luxembourg, død 15. august 1941 i London) var en tysk agent som forsøkte å infiltrere Storbritannia under andre verdenskrig, men som ble oppdaget og henrettet i The Tower.

Liv og virke
------------

### Bakgrunn

Josef Jakobs var tysk statsborger, men ble født i Luxembourg. Han tjenestegjorde i det tyske infanteri i første verdenskrig og steg i gradene til løytnant.

### Andre verdenskrig

Under andre verdenskrig ble han først innkalt som løytnant i 1940. Men da det ble kjent at han var tidligere straffet og hadde sonet fengselsstraff i Sveits fra 1935 til 1937, ble han utkvittert som offiser.[] Han ble da tatt inn i Wehrmachts meteorologiske tjeneste, og degradert til sersjant.

Han ble også opptatt i Abwehrs tjeneste, og det var som deres utenlandsspion han ble satt inn.[] Han ble fløyet fra Schiphol over Nordsjøen og sluppet i fallskjerm i et skogsområde ved Stifford i Essex den 31. januar 1941. Medlemmer av den lokale Home Guard så ham på vei ned, og fant ham med en brukket ankel. Han ble arrestert i tysk flyvåpendrakt med en radio, konjakk, britisk valuta, litt mat, falske identitetspapirer, en spade til å grave ned fallskjermen.

Etter å ha blitt ført til Brixton fengsel i London ble han avhørt av etterretningstjenesten for å se om han kunne brukes som dobbeltagent. Men da man fant at hans nazistiske synspunkter satt for dypt, kunne han ikke brukes av militæret. Etter en krigsrettssak ble han dømt til døden under *Treachery Act 1940*. Han hadde da strengt tatt ikke utført noe spionasje og ble dømt kun for å ha hatt til hensikt å skade rikets sikkerhet.

Han ble henrettet ved skyting i Tower of London kl. 07.00 lokalt tid den 15. august 1941, som den siste personen som ble henrettet i Tower. Henrettelsen ble utført av en pelotong av åtte soldater fra Scots Guards på miniatyrskytebanen som den gang stod i vollgraven, mellom Broad Arrow Tower og Constable Tower. Jakobs måtte sitte i en stol da han ble skutt på grunn av den brukne ankelen. Fem av de åtte skuddene traff målet, en hvit tøybit som var festet over hjertet hans. Kl. 07.12 ble hans legeme ført til det gamle bårerommet under veien til Tower Bridge, som nå er et fyrrom. Han ble så gravlagt på St. Marys katolske kirkegård i Kensal Green, i et område som nå er dekket med ytterligere seks fot jord for å gi plass til nye graver.

Stolen han satt i er bevart i Tower, men er ikke utstilt for publikum.

De 15 andre tyske spionene som ble henrettet i Storbritannia under krigen ble hengt i vanlige fengsler. Det er ikke klart hvorfor Jakobs fikk spesiell behandling i forhold til de andre.

Referanser
----------

1. 1 2   Find a Grave, Find a Grave 4124, besøkt 9. oktober 2017[Hentet fra Wikidata]
2. ↑  Josef Jakobs på Find-A-Grave
3. 1 2 3 4 5 6 7 8 9  *The last execution in the Tower of London*

Eksterne lenker
---------------

* *Details of Jakobs trial and execution*

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |
***Hula-Hopp, Conny*** er en vesttysk musikalsk forvekslingskomedie fra 1959, i regi av Heinz Paul. Cornelia Froboess spiller rollen som en ung kvinne, som blir tvunget til å utgi seg for å være sin egen bror. Mannen, som hun forelsker seg i, spilles av Rex Gildo, som på denne tiden fremdeles gikk under navnet Alexander Gildo. Manuset ble skrevet av Fritz Böttger, Heinz Paul og norske Per Schwenzen.

Handling
--------

Conny Haller er ei livsglad tenåringsjente og musikkfan. Sammen med venner har hun dannet et eget band, som hun opptrer regelmessig med på lokalet «Das bunte Krokodil».

Den amerikanske plateprodusenten John Newman er på utkikk etter en tysk gjestefamilie for sønnen Billy, som skal studere musikk i Vest-Tyskland. Med hjelp av Dr. Berning i Den internasjonale studentutvekslingstjenesten faller hans valg på familien Haller i den troen at Conny er en gutt.

For å redde skinnet og ikke miste muligheten til en reise til Honolulu må Conny kle seg ut og utgi seg for å være gutt. Så inntreffer det omstendigheter som tvinger Conny til å finne opp en søster som bor på internat og som *han* overhodet ikke kommer overens med.

Når Billys far uventet kommer oppstår ytterligere forviklinger. Ikke bare kommer det til forsiktige tilnærmelsesforsøk mellom Connys mor og plateproduenten, også mellom Billy og Conny gnistrer det når omstendigheter tvinger henne til å innrømme overfor ham at hun i virkeligheten er ei jente. Når John Newman får vite sannheten, føler han seg lurt, avbryter kontakten med Diana Haller og vil umiddelbart reise avsted med sin sønn. Conny og Billy finner naturligvis en måte å forhindre det på.

Rolleliste
----------

* Cornelia Froboess – Cornelia Haller, kalt Conny
* Alexander Gildo – Billy Newman
* Rudolf Vogel – John Newman
* Susi Nicoletti – Diana Haller
* Harald Juhnke – Dr. Berning
* Ingrid Pan – Steffi Gutlieb
* Elfie Pertramer – Erna Gutlieb
* Angèle Durand – Lola
* Paul Bös – Tommy
* Elke Arendt – Lotte
* Hans Zander – Fritz
* Will Brandes – Christian

Sanger
------

* «Ob 15, ob 16, ob 17 Jahre alt»
* «Holiday in Honolulu»
* «Wo die Sonne in das Meer versinkt»
* «Die Boys und Girls von heute»
* «Diana»

Anmeldelser
-----------

*Filmblätter* skrev at Conny beveger seg *«utvungent og talentfullt i en bukserolle, som er avledet fra tvetydigheten i hennes navn.»*

*Film-Dienst* uttalte at det absolutt ikke var en *«spesielt åndfull film, men likevel muntert spilt.»*

Referanser
----------

1. ↑  Hobsch, Manfred Hobsch: *Liebe, Tanz und 1000 Schlagerfilme*, Schwarzkopf & Schwarzkopf Verlag, Berlin, 1998, s. 147
2. ↑  *Hula-Hopp, Conny* Arkivert 4. mars 2016 hos Wayback Machine. kabeleins.de

Eksterne lenker
---------------

* (en) *Hula-Hopp* på Internet Movie Database Rediger på Wikidata

* (en) *Hula-Hopp* på AllMovie Rediger på Wikidata

* (nl) *Hula-Hopp* på MovieMeter Rediger på Wikidata

* (de) *Hula-Hopp* på filmportal.de Rediger på Wikidata
* *Hula-Hopp, Conny* i Online-Filmdatenbank
* *Hula-Hopp, Conny* i filmportal.de
* *Hula-Hopp, Conny* Filmplakat – filmposter-archiv.de
Forlagets hovedkvarter i Otowa, Bunkyo, Tokyo.
**Kōdansha** (株式会社講談社, Kabushiki-gaisha Kōdansha) er et av Japans største forlag, og blant mye annet en stor produsent av manga. Forlaget ble grunnlagt i 1909 og har sitt nåværende hovedkvarter i Tokyo.

Forlaget gir blant annet ut tidsskriftet Shūkan Gendai.

Blant mangatitlene er Sailor Moon, Ah! my goddess, Akira, Blade of the Immortal, BLAME!, FLCL, Great Teacher Onizuka, Love Hina, Power!! og Tokyo mew mew.

Forlaget har også en mindre animeproduksjon, som i hovedsak består av filmatiseringer av deres egne mangaserier, men også andre produksjoner som en film om Barbapappa.

Referanser
----------

1. ↑  Tredje største omsettning, ifølge 絵でみる出版産業ー産業統計で解き明かす出版再生への道ー (E de miru shuppansangyou – sangyoutoukei de...)、出版メディアパル (Shuppan Mediapal) ２００３, side 9

Eksterne lenker
---------------

* (ja) Offisielt nettsted Rediger på Wikidata

* (en) Kodansha – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** BNE **·** MusicBrainz
 |
**Johan Christian Falkenberg** (født 8. august 1901 i Christiania, død 12. juli 1963) var en norsk maskiningeniør.

Han er mest kjent som fekter, vant flere norske mesterskap og deltok i tre OL.

Virke
-----

Han studerte til ingeniør ved Massachusetts Institute of Technology 1920–1921 og Technische Universität Dresden 1921–1924, der han tok diplomeksamen ved maskinlinjen.

Han fikk en stilling ved *Commercial Truck Co.* i Philadelphia i 1926. De laget elektriske lastebiler. Så fulgte ett år ved *De la Vergne Machine Co.* i New York City i 1927. De laget frysemaskiner.

Etter å ha arbeidet for Norsk Hydro i Oslo og Rjukan 1928–1929, reiste han til Krebs & Co. i Paris og arbeidet der årene 1929–1932. De laget maskindeler for biler og tyngre kjøretøy.

Fra 1932 drev han eget firma i Oslo som utviklet anlegg for å rense vann, tørke tre og for å lage teglstein.

Krig
----

Han var i ledelsen for Hjemmestyrkenes Sentralledelse fra 1943 og fikk Deltagermedaljen.

Familie
-------

Han var sønn av handelsmann Svennich Anton Falkenberg (1865–1938) og Ingeborg Elise Andersen (1872–1945). I 1929 ble han gift med Elin Marie Wiborg (1899–1991).

Fekting
-------

Han representerte Oslo Fekteklub og var med i styre og stell for Norges Fekteforbund. 

### OL-deltakelser

* en av fire norske (se Norge under Sommer-OL 1924) både individuelt og lag i fekting under Sommer-OL 1924.
* en av fem norske (se Norge under Sommer-OL 1928) både individuelt og lag i fekting under Sommer-OL 1928.
* en av fem norske (se Norge under Sommer-OL 1936) både individuelt og lag i fekting under Sommer-OL 1936.

### Norgesmesterskap

* NM i florett: 1923, 1933, 1934, 1945 og 1949
* NM i kårde: 1935

Referanser
----------

1. 1 2   Folketellingen i Norge i 1910[Hentet fra Wikidata]
2. ↑  Norgesmestre i fekting
3. 1 2 3 4 5  Studentene fra 1919, biografi publisert i 1950.
4. ↑  Folketellingen 1910 og gravferdsetaten i Oslo.
5. ↑  Stamtavle over familien Reder og gravferdsetaten i Oslo

Eksterne lenker
---------------

* (en) Johan Christian Falkenberg – kategori av bilder, video eller lyd på Commons Rediger på Wikidata
* (en) Johan Christian Falkenberg – Olympedia Rediger på Wikidata

* (en) Johan Christian Falkenberg – Sports-Reference (OL-resultater – arkivert) Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister
 |
Dansehallerne i TAP E, Carlsberg Byen
**Dansehallerne** er et senter for moderne dans beliggende i den fredede bygning TAP E i Carlsberg Byen i København. Dansehallerne flyttet inn i den nedlagt mineralvannstappehall i 2009 og er Nordeuropas største senter for moderne dans. Her råder senteret over en rekke scener, øvelokaler og en café.

Dansehallerne er et resultat av fusjonen mellom *Dansescenen* og *Dansens Hus*, dessuten er Dansk Danseteater også med i fellesskapet. Senteret er en selveiende institusjon som er støttet av Kulturministeriet og Københavns Kommune. Foruten hovedavdelingen i Carlsberg Byen, er det en mindre avdeling i Aarhus.

Referanser
----------

1. ↑  «DANSEhallerne». Alt om København. Besøkt 25. mars 2017.
2. ↑  Michael Bo, Torben Benner (17. november 2014). «Dansehaller truer Carlsberg med sagsanlæg». politiken.dk. Besøkt 25. mars 2017.
3. ↑  «Dansehallerne mister hjemsted». teateravisen.dk. 16. oktober 2014. Besøkt 25. mars 2017.
4. ↑  «Præsentation». dansehallerne.dk. Arkivert fra originalen 26. mars 2017. Besøkt 25. mars 2017.

Eksterne lenker
---------------

* Offisielt nettsted Rediger på Wikidata

* (en) Dansehallerne – kategori av bilder, video eller lyd på Commons Rediger på Wikidata

Portal: Danmark
**Johan Christian Georg Hvoslef** (født 13. februar 1819 i Stavern, død 7. juni 1889 i Kristiansand) var en norsk jurist og amtmann.

Han tok graden cand. jur. i 1843 og var fullmektig, senere konstituert sorenskriver i indre Sogn. I 1851 var han underrettsprokurator i Lærdalsøyri. Fra 1856 var han byfogd i Hammerfest, før han i 1865 ble utnevnt til amtmann i Jarlsberg og Larvik. Fra 1882 til 1889 var han stiftamtmann i Kristiansand og amtmann i Lister og Mandals amt.

Johan C.G. Hvoslef var sønn av sorenskriver Jens Hvoslef og hustru Elisabeth Christine Mejlænder og bror av biskop Fredrik Waldemar Hvoslef som er kjent fra Kautokeino-opprøret. Han ble i 1865 gift med Amalie Eline Weidemann fra Holmestrand.

Han ble utnevnt til ridder av St. Olavs Orden i 1868 for fortjenstlig embetsvirksomhet.

Kilder
------

* *Den kongelige Sankt Olavs Orden 1847–1947*, utgitt av ordenskanselliet ved O. Delphin Amundsen, Oslo, 1947


|  |  |  |
| --- | --- | --- |
| Forgjenger:**Ulrik Frederik Cappelen** | **Amtmann i Jarlsberg og Larvik amt**(1865–1882) | Etterfølger:**Carl Johan Michelet** |
| Forgjenger:**Jakob Krefting Bonnevie** | **Amtmann i Lister og Mandals amt**(1882–1889) | Etterfølger:**Hans Georg Jacob Stang** |

|  |  |
| --- | --- |
| Oppslagsverk/autoritetsdata | Lokalhistoriewiki **·** Historisk befolkningsregister **·** Geni
 |
**Johan Dahl** (1895–1964) var en norsk sjøoffiser som var NS-oppnevnt ordfører i Drammen fra 1943 til 1944. 

Han tiltrådte som ordfører fra 29. juni 1943, da han avløste Viig. Han ble sittende som ordfører frem til august 1944 da han ble avløst av Ole Norstad. Han hadde vært medlem av Nasjonal Samling siden 1933 og hadde ikke senere gjort forsøk på å melde seg ut av partiet. Han kom med en lengere redegjørelse for sitt forhold under krigen. Han tjenestegjorde før krigsutbruddet i nøytralitetsvernet og var sjef for torpedobåten «Stegg» i sjøforsvaret. Senere ble han sjef for jageren «Troll» og han var ombord denne da radiotelegrafisten oppfanget meldingen om krigen i Oslofjorden. Han redegjør ellers for sin innsats, hvor han mener han fulgte de ordrer som ble utendt. Det hele endte imidlertid med at fartøyet ble overmannet i nærheten av Florø. Han måtte da undertegne en offierserklæring av vanlig innhold, hvor det het at han ikke for framtiden skulle bære våpen mot tyskerne. Han reiste så til Østlandet og tok tilslutt stilling som brigadefører i Arbeidstjenesten, hvor han fungerte fra april 1941. Han mente han var nødt til å ta denne jobben da han ikke hadde noen formue og hadde ansvaret for sin familie. Totalt sett så endte ikke Dahl med å sette noen preg på byen.

Referanser
----------

1. ↑   «Drammens Tidende», side(r) 1, utgitt 14. juni 1945, besøkt 2. juni 2023[Hentet fra Wikidata]
2. ↑   Digitalarkivet, www.digitalarkivet.no[Hentet fra Wikidata]
3. ↑  «Heimefrontsoldaten i Eggedal skulde skytes i benet». *Drammens Tidende*. Drammen. 14. juni 1945. s. 1. CS1-vedlikehold: Dato og år (link)
4. ↑  Nøkleby, Berit (1996). *Drammen: en norsk østlandsbys utviklingshistorie. B. 5*. Drammen: Drammen kommune. s. 77–78.

|  |  |  |
| --- | --- | --- |
| Forgjenger:**Peter Thomas Sverre Sandborg** | **Drammens ordfører**(1943–1944) | Etterfølger:**Ole Norstad** |

|  |  |
| --- | --- |
| Oppslagsverk/autoritetsdata | Historisk befolkningsregister
 |
**Askekveldfly** (*Craniophora ligustri*) er en sommerfugl som tilhører familien nattfly (Noctuidae). Denne arten, som er sterkt variabel i fargen, kan kjennes på at den har en, mer eller mindre tydelig, lysgrå, hodeskalle-lignende tegning på ryggen, som har gitt opphav til det latinske slektsnavnet (som betyr hodeskalle-bærer).

Utseende
--------

Et middelsstort (vingespenn 36 – 40 mm) nattfly, ganske variabelt i fargen. Grunnfargen på brystet og forvingene er mørkt olivgrå, med varierende innslag av svart og hvitt. Hos mørke eksemplarer kan bryste være nesten helt mørkt, og vingene er helt uten hvite flekker, bare med svarte tegninger. Hos lysere eksemplarer har brystet hvite tegninger som ofte kan ligne en hodeskalle, og forvingen har i alle fall en stor, hvit flekk nær spissen. Ofte har forvingene to brede, hvite tverrbånd, og brystet er hovedsakelig hvitt hårete. Bakvingen er gråbrun. Larven er blek med spredte, bleke hår.

Levevis
-------

Denne arten forekommer i løv- og blandingsskog med innslag av ask (*Fraxinus excelsior*), som er larvenes viktigste næringsplante. De kan også leve på liguster (*Ligustrum vulgare*), svartor (*Alnus glutinosa*) og hassel (*Corylus avellana*). De voksne sommerfuglene flyr om natten i juni – august.

Utbredelse
----------

Arten finnes i Europa, unntatt lengst i nord, og videre østover til Øst-Sibir og Korea. I Norge finnes den på Sørlandet og den sørligste delen av Østlandet, mer lokalt også i Hordaland og de indre delene av Østlandet.

Kilder
------

* Norges sommerfugler – Askekveldfly [*død lenke*]

* Aarvik, L. Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3

* Nettsiden *Svenska Fjärilar*, med bildegalleri:

Eksterne lenker
---------------

* (en) *askekveldfly* i Encyclopedia of Life Rediger på Wikidata

* (en) *askekveldfly* i Global Biodiversity Information Facility Rediger på Wikidata

* (no) *askekveldfly* hos Artsdatabanken Rediger på Wikidata

* (sv) *askekveldfly* hos Dyntaxa Rediger på Wikidata

* (en) *askekveldfly* hos Fauna Europaea Rediger på Wikidata

* (en) *askekveldfly* hos NCBI Rediger på Wikidata

* (en) *Kategori:Craniophora ligustri* – bilder, video eller lyd på Wikimedia Commons Rediger på Wikidata

* (en) *Craniophora ligustri* – galleri av bilder, video eller lyd på Wikimedia Commons Rediger på Wikidata

* *Craniophora ligustri* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
**Adam Bolder** (født 25. oktober 1980 i Hull, East Riding of Yorkshire, England) er en engelsk fotballspiller som har spilt for tre engelske klubber. Han spiller nå for Queens Park Rangers i Football League Championship.

Biografi
--------

Adam Bolder skrev sin første profesjonelle kontrakt med Hull City i august 1998. Hans første ligakamp for Hull var mot Hartlepool United den 23. januar 1999. Bolder spilte nesten tre sesonger i Hull City før han den 27. mars 2000 gikk til Derby County. Hans første kamp for Derby var den 5. mai 2001 på Old Trafford mot Manchester United, og 14 dager senere fikk han sin hjemmedebut for *the Rams* da klubben spilte 1-1 mot Ipswich. 

I 2001/02-sesongen spilte Adam Bolder 11 kamper i Premier League og en cupkamp, før han i sesongen etter etablerte seg som førstelagspiller for klubben fra Derbyshire med 45 ligakamper i Football League Championship. I denne sesongen laget han også sine første mål for Derby, og det skjedde den 17. august 2002 i en kamp mot Grimsby Town. Derby vant kampen 2-1, og Bolder laget begge Derbys mål.

Den neste sesongen ble det 24 ligakamper og 1 mål før han i 2004/05-sesongen noterte seg for 36 ligakamper og 2 play-off kamper til Premier League. I 2005/06 spilte han 35 ligakamper, og ved sesongslutt kåret en jury han til *Årets spiller* i Derby County.

Etter at Billy Davies ble ansatt som ny manager i Derby sommeren 2006 fikk Bolder mindre tillit, og etter å ha spilt 13 ligakamper i første del av 2006/07-sesongen for *the Rams* valgte han å skrive under for Queens Park Rangers den 27. januar 2007. Han debuterte for Rangers 30. januar 2007 i en ligakamp mot Barnsley.

Karriere som spiller
--------------------

|
|  |
|  | Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Englands flagg | Hull City | Kontrakt | 23 | 20 | 0 | 0 | 08/1998 – 03/2000 |
| Englands flagg | Derby County | Kontrakt | 181 | 166 | 11 | 11 | 03/2000 – 01/2007 |
| Englands flagg | Queens Park Rangers | Kontrakt | 2 | 2 | 0 | 0 | 01/2007 – |

Meritter
--------

* Årets spiller i Derby County i 2005/06-sesongen.

Kilder
------

* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 469).   
 Headline Book Publishing, London. ISBN 0-7553-1526-X

Eksterne lenker
---------------

* (en) Adam Bolder – Transfermarkt Rediger på Wikidata

* (en) Adam Bolder – Soccerbase.com Rediger på Wikidata

* (en) Adam Bolder – Soccerway Rediger på Wikidata
**Johan Conrad Wolfen** (1656–1730) var kongelig livmedicus og bibliotekar ved Det Kongelige Bibliotek i København.

Han ble født i Zerbst som sønn av livkirurg hos fyrsten av Anhalt, Ido Wolff (1615–1694) og hans andre hustru Anna Catharina Fritsche. I sin ungdom reiste Wolfen rundt i Frankrike, England, Holland og Italia. Han utdannet seg til lege i Padua. I 1689 trådte han i dansk tjeneste som livmedicus hos kronprinsen, hvoretter han ledsaget kongen på flere av hans reiser, blant annet til Italia og Norge.

I 1694 ble Wolfen utnevnt først til visebibliotekar, og senere til bibliotekar ved Det Kongelige Bibliotek. Han påbegynte en generalkatalog over bokbestanden, og foranlediget i 1697 den første forordning om pliktavlevering.

Da juristen Christian Reitzer (1665–1736) i 1721 solgte sin boksamling, sørget Andreas Hojer for at den ble kjøpt inn til Det Kongelige Bibliotek. Wolfen tok imidlertid initiativet til at bibliotekets første dublettauksjon deretter ble avholdt i 1723.

Wolfen medvirket til å hjembringe Tycho Brahes originalobservasjoner og norrøne håndskrifter til biblioteket, etter at disse hadde vært utlånt i lengre tid til observatoriet i Paris og til Tormod Torfæus i Norge. Wolfen etterlot seg et rikholdig bibliotek, som ble solgt på auksjon etter hans død i 1730. Via andre samlere er enkelte av Wolfens bøker senere endt opp i Det Kongelige Bibliotek.

Referanser
----------

1. ↑   Dansk biografisk leksikon[Hentet fra Wikidata]
2. ↑   biografiskleksikon.lex.dk[Hentet fra Wikidata]
3. 1 2 3 4  «Johan Conrad Wolfen». *Dansk Biografisk Leksikon (lex.dk)* **(dansk)**. Besøkt 20. august 2022.
4. ↑  Fabritius, Albert (1943). *Det Kongelige Biblioteks embedsmænd og funktionærer 1653-1943* (PDF). København: Ejnar Munksgaard. s. 31-32.

|  |  |
| --- | --- |
| Oppslagsverk/autoritetsdata | Dansk biografisk leksikon
 |
**PDMS** (Plant Design Management System) er et 3D DAK-verktøy utviklet og markedsført av AVEVA. PDMS brukes i Norge hovedsakelig av ​olje- og gass-industrien, men verktøyet brukes også i kjemisk, farmasøytisk og kraftverk-industri.

Historie
--------

Utviklingen av PDMS ble gjort av CADCentre, som ble stiftet i 1967. Utviklerne i CADCentre hadde sin bakgrunn fra universitetsmiljøet i Cambridge i Storbritannia. Disse utviklerne var på mange områder pionerer i sitt fagområde, og flere av disse har vært markante i 3D DAK miljøet siden.

I Norge var det Norwegian Petroleum Consultants som først (1991) tok i bruk PDMS. Siden ble PDMS også tatt i bruk av Aker og de fleste oljeselskaper på norsk sokkel. Nå regnes PDMS som industristandarden innen 3D DAK verktøy i ​olje- og gass-industrien.

Verktøyet
---------

PDMS er et typisk flerbrukerverktøy som egner seg best i større prosjekter. Grovt sett kan man si at PDMS består av tre hovedmoduler. Ett for å opprette ulike komponenter, én modul for å designe selve objektet og én for å lage tradisjonelle 2D-tegninger i bruk for fabrikasjon, samt isometriske tegninger.

I tillegg har PDMS et eget makrospråk (PML2) som gjør det mulig å legge til eller endre funksjonalitet. Blant de større firmaene i Norge (som f.eks. Aker Solutions, Aibel og Equinor (tidligere Statoil), er PDMS integrert med resten av datasystemene.
**Askell Jonsson** eller **Åskell Jonsson** (født 1188, død 1254) var  biskop i Stavanger fra 1226 til 1254. 

Fødselsåret er ukjent, men man antar at han døde i 1254. Hans far var trolig Jon Gautsson fra Ornes i Sogn. Broren var Arnbjørn Jonsson, først bagler- og senere birkebeinerhøvding.

Fra flere historiske kilder vet vi at han allerede før bispeutnevnelsen var en av kong Håkon Håkonssons mest betrodde menn blant annet som kongens personlige sendemann hos den engelske kongen, Henrik III. Askell var først kapellan, deretter erkediakon i Bergen. I 1226 ble han utnevnt til biskop av Stavanger. Askell var også til stede da kong Håkon Håkonsson ble kronet i Bergen i 1247.

De fleste av de vakre gotiske steinkirkene som ennå står i det gamle Stavanger bispedømme, blant annet Avaldsnes, Finnøy, Ogne, Orre, Sola, er oppført i hans tid.

Referanser
----------

1. ↑   Catholic-Hierarchy.org, katolsk hierarki ID jonssoas, besøkt 24. november 2021[Hentet fra Wikidata]
2. ↑  Helle, Knut. (2009, 13. februar). Åskjell Jonsson. I Norsk biografisk leksikon. Hentet 3. februar 2017.

  


|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Catholic-Hierarchy
 |
***Everybody Wants Some!!*** er en amerikansk komedie fra 2016.

Filmen er skrevet og regissert av Richard Linklater, og Følger en gjeng unge baseball-spillere, både på og av banen.

Blake Jenner, Ryan Guzman, Tyler Hoechlin, Wyatt Russell og Zoey Deutch spiller noen av hovedrollene.

Handling
--------

I Texas, høsten 1980, flytter førsteårsstudent Jake Bradford inn i et hus rett utenfor campus sammen med andre medlemmer av college-baseballaget deres - inkludert Billy, med kallenavnet «Beuter» på grunn av hans dype aksent fra Sørstatene. På et lag-møte i huset introduserer treneren de nye spillerne, inkludert førsteårsstudentene Jake, Plummer, Beuter, Brumley og overgangsstudentene Jay og Willoughby. Treneren siterer to regler: Ingen alkohol i huset, og ingen kvinner ovenpå. Men laget overser raskt disse reglene, og arrangerer en fyllefest der flere spillere tar kvinner opp til soverommene deres. Neste morgen drar «Beuter» midlertidig hjem, bekymret for at kjæresten hans er gravid.

Resten av laget reiser deretter ut for å drikke, og begynner kvelden ved et lokalt diskotek. Jay kommer med arrogante bemerkninger til en bartender, provoserer frem et slagsmål, noe som fører til at hele laget blir kastet ut. Jay reiser hjem etter dette, og resten av laget skifter klær og besøker en bar med western-tema. Dagen etter deler Willoughby sin marihuana, musikk og filosofi med førsteårsstudentene. Jake møter Justin, en lagkamerat fra high school som har omfavnet punk-subkulturen. Han inviterer resten av laget til en punk-konsert.

Men i løpet av lagets første uoffisielle trening opprører Jay lagkameratene ved å spille alt for aggressivt. McReynolds, lagets kaptein og beste spiller, setter Jay på plass. Men det blir senere avslørt at Willoughby egentlig er 30 år gammel, og har stadig blitt overført til nye høyskoler for å fortsette å spille baseball og nyte student-tilværelsen.

Rolleliste
----------

* Blake Jenner som Jake
* Ryan Guzman som Roper
* Tyler Hoechlin som McReynolds
* Wyatt Russell som Willoughby
* Zoey Deutch som Beverly
* Glen Powell som Finnegan
* Will Brittain som Billy Autrey
* Jonathan Breck som trener Gordon
* Dora Madison som Val

Eksterne lenker
---------------

* (en) *Everybody Wants Some!!* på Internet Movie Database Rediger på Wikidata

* (no) *Everybody Wants Some!!* hos Filmfront Rediger på Wikidata

* (da) *Everybody Wants Some!!* i Danmark Nationale Filminstitut Rediger på Wikidata

* (en) *Everybody Wants Some!!* på AllMovie Rediger på Wikidata

* (fr) *Everybody Wants Some!!* på Allociné Rediger på Wikidata

* (nl) *Everybody Wants Some!!* på MovieMeter Rediger på Wikidata

* (en) *Everybody Wants Some!!* på Rotten Tomatoes Rediger på Wikidata

* (en) *Everybody Wants Some!!* på Metacritic Rediger på Wikidata

Portal: Film
**David Triesman**, baron Triesman, (født 30. oktober 1943 i Nord-London i England) er en britisk politiker og medlem av Labour Party. Han har vært formann i Football Association og har sittet i House of Lords.

Triesman ble utdannet ved Essex University. Han ble medlem av Labour Party, men ti år senere trakk seg og ble medlem av Communist Party of Great Britain der han forble et medlem frem til vinteren 1976/1977, hvorpå han kom tilbake til Labour Party igjen.[] Han var i flere år foredragsholder og fagforeningsleder ved South Bank Polytechnic (som nå heter London South Bank University).[] Han var generalsekretær i fagforeningen for Association of University Teachers fra 1993 til 2001 og han satt som generalsekretær i Labour Party fra 2001 til 2003.[]

Referanser
----------

1. ↑   UK Parliament ID 78dgSAJN[Hentet fra Wikidata]

Eksterne lenker
---------------

* (en) David Triesman, Baron Triesman – kategori av bilder, video eller lyd på Commons Rediger på Wikidata
* (en) David Triesman hos Hansards parlamentsdebatter Rediger på Wikidata

* (en) David Triesman hos The Peerage Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** BBC Things
 |
**David V. Vunagi** (født 1950) er en salomonsk teolog som fra 7. juli 2019 er Salomonøyenes generalguvernør. Han har tidligere vært anglikansk erkebiskop av Melanesia.

Liv og virke
------------

Vunagi kommer fra provinsen Isabel. Han er utdannet lærer og fikk i 1976 diplom fra University of the South Pacific på Fiji. I 1982 avla han bachelorgrad i biologiundervisning ved University of Papua New Guinea.

Etter studier i teologi ved St. John’s College i Auckland på New Zealand, avla Vunagi i 1990 bachelorgrad i teologi. Han underviste i teologi hjemme på Salomonøyene. Fra 1996 til 1998 arbeidet som hjelpeprest i Britisk Columbia i Canada. Vunagi tok i 1998 mastergrad i teologi ved Vancouver School of Theology. Deretter vendte han tilbake til hjemlandet og arbeidet som prest og lærer. I 2000 ble han biskop av Temotu og i 2009 erkebiskop av Anglican Church of Melanesia. Han var erkebiskop til 2015.

I juni 2019 ble han nominert som eneste kandidat til embetet som Salomonøyenes generalguvernør. Generalguvernøren velges av parlamentet og utnevnes av monarken. Vunagi avla embetseden som generalguvernør 8. juli 2019.

Vunagi ble i 2019 utnevnt til storkorsridder av Sankt Mikaels og Sankt Georgs orden. Han ble dermed opphøyd i ridderstanden og fikk rett til å tilføre tiltaleformen sir foran sitt navn.

Referanser
----------

1. 1 2 3 4  «Anglican Church of Melanesia elects new Archbishop», Anglican Communion News Service, 6. mars 2019. Lest 8. juni 2019.
2. ↑  Steve Fale: «Rev. David Vunagi Only Nomination for Governor General», *Solomon Times*, 6. juni 2019. Lest 8. juni 2019.
3. ↑  «Our new Governor General is Rev. David Vunagi», *Solomon Islands Broadcasting Corporation*, 6. juni 2019.. Lest 8. juni 2019.
4. ↑  «Solomon Islands : Constitution and politics» Arkivert 7. juli 2019 hos Wayback Machine. Commonwealth Secretariat. Lest 1. juli 2019. «Solomon Islands is a constitutional monarchy, with Queen Elizabeth II as head of state. The Queen is represented by a Governor-General, who must be a citizen of the country and is elected by Parliament.».
5. ↑  «The Right Reverend Vunagi officially sworn in as Governor General | SIBC». Solomon Islands Broadcasting Corporation. 8. juli 2019. Besøkt 8. juli 2019.
6. ↑  *The London Gazette*, 10. september 2019.
**Michela Ponza** (født 12. februar 1979 i Bozen) er en italiensk tidligere skiskytter.

Hun var i flere år Italias fremste kvinnelige skiskytter. Hun hadde sin styrke i skytingen, i sesongen 2005/06 hadde hun en treffprosent på 87 % (liggende: 90 %, stående: 85 %), og var med det blant de 15 beste skytterne i verdenscupen.

Hun har hatt flere topp 10-plasseringer i verdenscupen. Hennes beste verdenscupplassering er andreplassen i sprinten i Holmenkollen i sesongen 2005/06. I internasjonale mesterskap er hennes beste individuelle resultater en femteplass på jaktstarten under OL 2006 i Torino, og en sjetteplass på sprinten under VM 2007 i Antholz. Ponza var med på Italias lag som tok bronse på stafett i VM i skiskyting 2013 i Nové Město.

Referanser
----------

Eksterne lenker
---------------

* (en) Michela Ponza – kategori av bilder, video eller lyd på Commons Rediger på Wikidata
* (de) Michela Ponza – Munzinger Sportsarchiv Rediger på Wikidata

* (en) Michela Ponza – Olympics.com Rediger på Wikidata

* (en) Michela Ponza – Olympic.org Rediger på Wikidata

* (en) Michela Ponza – Olympedia Rediger på Wikidata

* (en) Michela Ponza – Sports-Reference (OL-resultater – arkivert) Rediger på Wikidata

* (en) Michela Ponza – IBU Rediger på Wikidata

* (en) Michela Ponza – biathlon.com.ua Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Munzinger (sport)
 |
Dyreplankton
**Plankton** er en fellesbetegnelse for de små og oftest encellede organismer – mikroorganismer som lever svevende i de frie vannmasser (pelagisk) i hav eller ferskvann. Gruppen omfatter organismer som er svært små, men til gjengjeld er det store mengder av dem i havet. I en liter havvann finnes om lag 10–20 millioner av dem. Livsformen er dermed starten på næringskjeden i havet.

Plankton blir normalt inndelt i 2 grupper:

* **Planteplankton (*fytoplankton*)** (Gresk *phyton*, «plante») er små alger og blågrønnbakterier. De får energi via fotosyntesen og lever for det meste nær havoverflaten.
* **Dyreplankton (*zooplankton*)** (Gresk *zoo*: «dyr») er små protozoer, krepsdyr (f.eks. krill, raudåte og vannlopper) samt egg og larver fra større dyr.

Felles for alle typer plankton er at de følger vannmassenes bevegelser og ikke har betydelig horisontal egenbevegelse. Noen grupper plankton har imidlertid evnen til å stige eller synke i vannet. Organismer som lever hele sitt livsløp drivende kalles *holoplankton*. Egg og larver av arter som senere i livsløpet svømmer, kryper eller er fastsittende, kalles *meroplankton*.

En oppblomsting av planteplankton i Skagerrak, fotografert fra en av NASAs satellitter 22. juni 2004
Ulike systemer har vært brukt for å klassifisere plankton etter størrelse. Et system som er mye brukt i dag, er foreslått av Sieburth et al. i 1978. Klassifiseringa dekker alle former for plankton – også mikroorganismer:

* femtoplankton – 0,02–0,2 μm – virus
* picoplankton – 0,2–2 μm – hovedsakelig bakterier
* nanoplankton – 2–20 μm – flagellater, diatomeer, protozoer
* mikroplankton – 20–200 μm – store diatomeer og dinoflagellater, protozoer, egg og larver av krepsdyr
* mesoplankton – 0,2–20 mm – krepsdyr, fiskeegg og -larver, pilormer, små maneter
* makroplankton – 2–20 cm – maneter, kammaneter, krill, amfipoder
* megaplankton – >20 cm – store maneter, blæremaneter.

Plankton utgjør store mengder biomasse og er maten til mange dyregrupper. Særlig filterspisere lever av planton, og mange av de planktoniske krepsdyrene er selv filterspisere.

Det motsatte av plankton er **nekton**, altså pelagiske dyr som kan bevege seg uavhengig av strømretningen, for eksempel voksne fisker. Et annet begrep er **pleuston**, som er plankton som stikker deler av kroppen opp i lufta, slik som portugisisk krigsskip og bidevindseiler. **Neuston** er organismer som lever på eller i overflatehinna, for eksempel vannløpere og virvlere.

Globlal forekomst av plankton

Se også
-------

* Morild

Litteratur
----------

* Sieburth,J.M. Smetacek,V og Lenz, J.: «Pelagic ecosystem structure». I *Limnology and Oceanography*, 1978.

Eksterne lenker
---------------

* (no) Miljøstatus i Norge: Plankton og reker

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** Canadian Encyclopedia **·** Brockhaus Enzyklopädie **·** Encyclopædia Universalis **·** Nationalencyklopedin **·** GND **·** LCCN **·** BNF **·** BNF (data) **·** NDL **·** NKC
 |
**Lagotto romagnolo** (FCI #298) er en mellomstor vannhund som stammer fra Romagna-regionen i Italia. Hunderasen er også kjent som **italiensk vannhund** og **italiensk trøffelhund**.

Opprinnelse og alder
--------------------

Lagotto romagnolo er en gammel hunderase, men nøyaktig hvor gammel den er vet man ikke. Det eksisterer imidlertid referanser til rasen fra 1600-tallet i Comacchio- og Ravenna-områdene, men typen er trolig mye eldre. Rundt Ravenna fantes det tidligere store våtmarksområder, men disse ble drenert i perioden 1840–1890 og forsvant. Etter dette ble rasen derfor «omskolert» som trøffelhund. Rasenavnet betyr rett og slett «vannhund fra Romagna» og refererer til distriktet der den trolig har oppstått. Rasen ble anerkjent av den italienske kennelkubben i 1991 og av FCI i 1995. Til Norge kom den første hunden fra Sverige i 1997.

Hunderasen har på grunn av sin enestående luktesans i senere tid fått en slags renessanse som trøffelhund, derav tilnavnet *italiensk trøffelhund*. Den kan i dag kalles en spesialrase for trøffelleting. Den var imidlertid opprinnelig en vannhund, en type apporterende fuglehund som ble brukt til andejakt, på linje med barbet og flere andre hunderaser. I dag regnes jaktinstinktet som borte.

Utseende, anatomi og fysikk
---------------------------

Lagotto romagnolo er en mellomstor hund med krøllet, voksende ullen pels som ikke røyter, men må klippes. Om pelsen ikke klippes kan den danne snorer (sammenfiltringer). Grunnfargen er skittenhvit med brune eller brun-oransje markeringer, brunskimmel, ensfarget brun (alle nyanser) og ensfarget oransje. Brun eller mørk brun maske tillates.

Rasen kan på mange måter minne om en puddel, men den har kraftigere kroppsbygning i forhold til størrelsen. Kroppsformen er nesten kvadratisk. Halen når knapt til hasene og bæres normalt hengende i en svak bue, men kan løftes når den blir ivrig (ikke i krøll).

Hannene skal ha en skulderhøyde på 43-48 cm (46 cm ideelt) og veie 13-16 kg. Tispene skal ha en skulderhøyde på 41-46 cm (43 cm ideelt) og veie 11-14 kg.

Bruksområde
-----------

Lagotto romagnolo er en hunderase med en usedvanlig godt utviklet luktesans. Den er ypperlig egnet som trøffelhund, narkotikahund, sporhund og ettersøkshund, avhengig av trening. Den er også en god apportør. Rasen passer ikke som jakthund, i det jaktinstinktet er avlet bort. Den er imidlertid også en ypperlig familiehund. Rasen har også en rekke flotte egenskaper innen hundesport.

Lynne og væremåte
-----------------

Lagotto romagnolo er normalt en livlig, energisk og leken hund, men den krever mye mosjon og godt med oppgaver for å trives. Rasen passer best for en aktiv familie som gir den anledning til å være mye ute, og helst også aktivt bruke sin fantastiske luktesans. Pelsen må klippes cirka 2 ganger årlig og stelles daglig med grov kam eller lignende.

Eksterne lenker
---------------

* Norsk Lagotto Klubb

|  |  |
| --- | --- |
| Oppslagsverk/autoritetsdata | Store norske leksikon **·** Nationalencyklopedin
 |
I medisinen er **Babinskirefleksen** eller **Babinskis tegn** en refleks som kan identifisere sykdom i ryggmargen og hjernen (samlet; sentralnervesystemet). Det er mer korrekt å kalle det **plantarrefleks**, ettersom *Babinskis tegn* egentlig bare refererer til den patologiske formen.

Metoder
-------

Den laterale siden av fotsålen blir strøket med en hard spiss (vanligvis tuppen av en reflekshammer). Man stryker i en kurve fra hælen til og opp mot tærne. Dette oppleves noe ubehagelig for de fleste. Det er hovedsakelig tre mulige responser på dette:

* Fleksjon: Tærne trekker seg innover, og foten trekker seg innover (bort fra trykkpunktet). Dette er den vanlige responsen hos friske individer.
* Indifferent: Det er ingen respons (noen ganger et resultat av perifer nevropati)
* Ekstensjon: Storetåen (og i mindre grad de andre tærne) trekker seg oppover. Denne responsen kalles Babinskis tegn.

En bedre måte å karakterisere responsen på er ganske enkelt å dele den inn etter stortåens bevegelse: oppadvendt eller nedadvendt. Dette skaper mindre forvirring når informasjon skal utveksles mellom ulike faggrupper, som i varierende grad har den nødvendige kunnskap til å evaluere og konkludere ut ifra undersøkelsesresultatet.

Hos pasienter med en nedsatt hjernefunksjon, kan en mer kompleks refleksbevegelse observeres, en refleks som involverer løfting av hele beinet. Dette er en primærrefleks og tyder på alvorlig hjerneskade.

Tolkning
--------

En ekstensjonsrespons kan tyde på skade av pyramidebanen (den motoriske nervebane) i enten hjernen eller ryggmargen, altså sentralnervøs skade. Et slikt funn vil man ikke få ved periférnervøs skade. Det hender at en patologisk plantarrefleks er den første (og eneste) indikasjonen på en alvorlig sykdomsprosess. En tydelig unormal plantarrefleks krever som regel en grundig nevrologisk undersøkelse, inkludert CT- og MR-undersøkelse

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica
 |
**LaMia flight 2933** var en flyvning med LaMia fra Viru Viru internasjonale lufthavn i Bolivia til José María Córdova internasjonale lufthavn i Colombia. 28. november 2016 styrtet flyet ved Cerro Gordo i La Unión i Colombia. Flyvningen var chartret av fotballklubben Chapecoense, som var på vei til Medellín for å spille finale i Copa Sudamericana. Ombord var også 21 journalister og ni besetningsmedlemmer. Av de 77 personene ombord, overlevde kun seks. Det var tre spillere i Chapecoense, forsvarsspillerne Alan Ruschel og Helio Zampier Neto og keeperen Jakson Follman, en flytekniker, en flyvertinne og en journalist.

Tidlig i etterforskningen regnes det for sannsynlig at flyet har gått tomt for drivstoff. Flyvningen var helt maksimalt av flyets rekkevidde, de unnlot å gjennomføre en planlagt mellomlanding for etterfylling av drivstoff etter forsinkelser. På ulykkesstedet utbrøt det heller ingen brann og motorene så ut som at de ikke hadde vært i gang da de traff bakken. Det ble heller ikke funnet drivstoff på krasjstedet. Flyets ferdsskriver og opptaksboks ble funnet nokså intakt tidlig i etterforskningen.

Flyet
-----

Flyet var av typen Avro RJ85 (British Aerospace 146) fra LaMia Airlines. Det ble bygget i 1999 og var dermed snaut 18 år da ulykken inntraff. Det var registrert CP-2933, med serienummer E2348. Maskinen hadde fire Lycoming LF507-1F motorer. Det hadde tidligere fløyet for andre flyselskaper, også chartret. En periode fra 2010 til 2013 sto det i opplag.

Se også
-------

Andre flyulykker som har rammet fotballklubber:

* Superga-ulykken
* München-ulykken

Referanser
----------

1. ↑  «Brazil Chapecoense football team in Colombia air disaster». *BBC News* **(engelsk)**. 29. november 2016. Besøkt 29. november 2016.
2. ↑  CNN, Catherine E. Shoichet, Joshua Berlinger, Marilia Brocchetto and Fernando Ramos. «Colombia plane crash: 71 dead on Brazil soccer team's charter flight». *CNN*. Besøkt 30. november 2016.
3. ↑  «La ut bilder før flystyrten – bare Alan (27) overlevde». *VG*. Besøkt 7. desember 2016.
4. ↑  «Flygeren får skylden for flystyrten i Colombia». *VG*. Besøkt 2. desember 2016.
5. ↑  «Avis: Flygeleder har fått drapstrusler etter flystyrten». *VG*. Besøkt 2. desember 2016.
6. ↑  «Avro RJ85 CP-2933 Medellín». Aviation Safety Network. Besøkt 29. november 2016.
7. ↑  «CP-2933 LAMIA British Aerospace Avro RJ85 - cn E2348». *www.planespotters.net*. Arkivert fra originalen 29. november 2016. Besøkt 29. november 2016.
**James Douglas «Doug» Peden** (født 18. april 1916 i Victoria i Britisk Columbia, død 11. april 2005) var en canadisk basketballspiller som deltok i De olympiske leker i 1936 i Berlin.

Peden vant en olympisk sølvmedalje i basketball under OL 1936 i Berlin. Han var med på det canadiske laget som kom på andreplass i basketturneringen. Det var første gang basketball var enolympisk gren. 23 lag deltok i turneringen som ble avviklet i perioden 7. og 14. august. Canada vant over Polen 42–15 i semifinalen, men tapte finalen mot USA 8–19. Peden spilte fem kamper i turneringen, inkludert finalen.

OL-medaljer
-----------

* 1936 Nazi-Tysklands flagg Berlin – Sølv Sølv i basketball Canadas flagg Canada

Referanser
----------

Eksterne lenker
---------------

* (en) Doug Peden – Olympedia Rediger på Wikidata

* (en) Doug Peden – Sports-Reference (OL-resultater – arkivert) Rediger på Wikidata

* (en) Doug Peden – databaseOlympics.com (arkivert) Rediger på Wikidata

* (en) Doug Peden – Canada Sports Hall of Fame Rediger på Wikidata

* (en) Doug Peden – Britisk Columbia Sports Hall of Fame Rediger på Wikidata

* (en) Doug Peden – Cycling Archives Rediger på Wikidata
**LUFS - Landslaget for nærmiljøskolen** er en norsk organisasjon som arbeider for å styrke nærmiljøskoler, og for å rådgive og kurse foreldre, lærere og andre. Organisasjonen ble startet i 1988, og har siden midteb av nittitalet vært høringsinstans i saker som gjelder grunnskolen. LUFS mener at «folkestyret er tuftet på en offentlig, gratis skole – knutepunktet der alle må møtes».

LUFS er en desentralisert dugnadsorganisasjon, og er partipolitisk nøytral. Det politiske arbeidet har siden starten handlet om å synliggjøre skolens plass som samfunnsaktør og som sentralt knutepunkt i lokalsamfunnet. Det har i stadig sterkere grad også handlet om å hjelpe foreldregrupper som slåss for skolen sin, så de får rettledning angående lovverket. LUFS samarbeider også med en rekke landsdekende organisasjoner om Fellesfråsegna Nærmiljøskolene forsvinner.

Både Barneombudet og andre offentlige instanser viser til LUFS, som sitter på høy kompetanse innenfor feltet sakshandsaming i skolenedleggelsessaker. I Statsbudsjettet 2005 sier Stortinget:
«Komiteen viser til at LUFS – Landslaget for nærmiljøskolen – gjør et viktig arbeid for foreldre og elever på små skoler.»

Referanser
----------

1. ↑  Informasjon om LUFS
2. ↑  Fellesfråsegna
3. ↑  Statsbudsjettet 2005

Eksterne lenker
---------------

* Offisielt nettsted Rediger på Wikidata

* (no) Offisiell blogg Rediger på Wikidata
* (no) LUFS på Facebook Rediger på Wikidata

* (no) LUFS på YouTube Rediger på Wikidata
**LWN.net** er et online magasin med vekt på fri programvare for Linux og andre Unix-liknende operativsystemer. Det består av en ukentlig utgave, med separate historier som publiseres de fleste dager, og med diskusjoner tilknyttet hver historie. De fleste nyheter som publiseres daglig er korte oppsummeringer av artikler som er publisert andre steder, og er gratis for alle lesere. De opprinnelige artiklene blir publisert hver uke på torsdager og er tilgjengelige for abonnenter i en uke, hvoretter de også blir frie. LWN.net er en del av Eklektix, Inc.

LWN har et større teknisk publikum enn andre frie programvare-publikasjoner. Det blir ofte priset for sin dyptgående dekning av interne deler av Linuxkjernen.

Forkortelsen LWN stod opprinnelig for Linux Weekly News; dette navnet er ikke lenger i bruk fordi magasinet ikke lenger bare dekker Linux, men også har sitt ukentlige innhold.

Referanser
----------

1. ↑  Mel Gorman (2004). *Understanding the Linux Virtual Memory Manager*. Prentice Hall.
2. ↑  Masters, Jon; Blum, Richard (2007). *Professional Linux Programming*. John Wiley & Sons. s. 216.
3. ↑  Love, Robert (2010). *Linux Kernel Development*. Pearson Education. s. 409. ISBN 9780672329463.
4. ↑  LeBlanc, Dee-Ann (2004). *Linux For Dummies*. John Wiley & Sons. s. 344. ISBN 9780764568367.
5. ↑  Nemeth, Evi (2011). *UNIX and Linux System Administration Handbook*. Pearson Education. s. 950. ISBN 9780131480056.
6. ↑  Pavlicek, Russell (2002). «Tapping the source». Infoworld. s. 54.
7. ↑  «The LWN.net FAQ: General questions». Besøkt 6. august 2012.